राजस्थान स्टेट सीड्स कार्पोरेशन लिमिटेड राज्य के कृषकों को उन्नत किस्म एवं गुणवत्ता वाले बीच उपलब्ध कराने में महत्त्वपूर्ण भूमिका का निर्वहन कर रहा है। इस गुरूतर भूमिका के संदर्भ में विभिन्न गतिविधियों एवं क्रियाकलापों से हुए बहुआयामी विकास को निगम प्रकाशित ‘परिचय‘ के माध्यम से सहज, सरल एवं ग्राह्य ढंग से प्रस्तुत किया गया है। निगम ने गत वर्षों में जो उत्तरोत्तर प्रगति की है, वह इन तथ्यों से स्वतः स्पष्ट है कि वर्ष 2014-15 में निगम का सकल कारोबार 23181.00 लाख रूपये रहा और कर पश्चात 537.59 लाख रूपये का लाभ अर्जित किया गया। वर्ष 2014-15 खरीफ में 0.767 लाख क्वि. प्रमाणित एंव आधार बीज का उत्पादन हुआ तथा रबी-2014-15 में उत्पादित एवं ईन्टेक किये गये राष्ट्रीय बीज से विधायन पश्चात् 4.55 लाख क्वि. प्रमाणित एवं आधार बीज प्राप्त होना सम्भावित हैं। निगम द्वारा खरीफ 2014 में 0.63 लाख क्विंटल प्रमाणित बीज का विपणन किया गया जबकि रबी 2014-15 में 4.82 लाख क्विंटल प्रमाणित बीज विपणन किया गया। आगामी वर्षों में इसे और भी विस्तारित किया जाएगा। मैं माननीय अध्यक्ष महोदय और निदेशक मण्डल का आभार व्यक्त करती हूं जिनके कुशल मार्गदर्शन से निगम उत्तरोत्तर प्रगति के पथ अग्रसर है। निगम के समस्त अधिकारी और कर्मचारीगण को अपने दायित्व के सुचारू निर्वहन के लिए बधाई का पात्र मानते हुए मैं विश्वास दिलाती हूं कि निगम भविष्य में “प्रगति की गति” निरन्तर बनाए रखेगा।